**Heuréka 5.0 – PÁLYÁZÁSI ÚTMUTATÓ**

Az SZKA 2017-ben csatlakozott ehhez a programhoz, amit országos szinten jelenleg már 14 Közösségi Alapítvány működtet Fondul Științescu név alatt. 2021-ben az ötödik évadot nyitjuk meg. Az idei támogatási alap az előző évek fel nem használt forrásaiból, továbbá számos vállalkozás és magánszemély adományából tevődik össze. Kiemelt támogatónk a Techsoup Romania Egyesület.

Matematika, fizika, kémia, biológia, földrajz, informatika, festészet, rajz, divat/design, zene stb… tematikájú projekteket támogatunk, melyeknek vezetője lehet tanár, mérnök, művész, vagy a téma megszállottja egyaránt. Ugyanakkor ösztönözzük olyan személyek aktív és közvetlen részvételét is a projektekben, akiknek van tapasztalatuk ezen szakterületeken.

1. **Kiknek szól a program?**

Elsősorban az udvarhelyszéki iskolákban tanuló V-XII. osztályos tanulóknak, a velük dolgozó, tevékenységeiket szakmailag vezető tudományágak megszállottjainak.

Másodsorban a digitális oktatásban módszertanilag fejlődni kívánó pedagógusoknak.

Pályázók köre:

* udvarhelyi és udvarhelyszéki civil szervezetek
* országos és nemzetközi civil szervezetek, akik itteni civilekkel, magánszemélyekkel partnerségben valósítják meg a projektet
* kezdeményezési csoportok Udvarhelyről és Udvarhelyszékről (min. 3 fős)
* magánszemélyek, mint: tanárok, egyetemisták, tudósok, mérnökök, kutatók, muzeológusok stb…

**Ahhoz, hogy pályázatot adjon le valaki, csapatban kell dolgoznia**, abban a csapatban, amely kitalálja a projektötletet és ők maguk valósítják is meg.

Kiemelten ajánljuk, hogy vegyes csoportokat alakítsanak, amelyben vannak: felnőttek, akik tapasztalattal rendelkeznek az adott szakterületek valamelyikén, illetve diákok is. Ugyanígy ösztönözzük, hogy kapcsoljanak be a projektbe idősebb embereket, továbbá működjenek együtt városi és vidéki civil szervezetek, intézmények, magánszemélyek.

1. **Milyen típusú projekteket támogatunk?**

A támogatott projektek egyik kiemelt célja a STEAM szakterületek oktatásának vonzóvá tétele az udvarhelyszéki V-XII. osztályos diákok körében.

**Ezzel együtt a támogatott projektek lehetőség szerint legyenek:**

* + - * alkalmazott jellegűek,
			* interdiszciplinárisak,
			* innovatívak,
			* képesek szellemileg motiválni és ösztönözni a diákokat,
			* megismételhetők a támogatás után is, avagy más csapatok által
			* rendelkezzenek jó kommunikációs stratégiával (pl. online videó, közösségi médiás népszerűsítés).

**Azok a pályázatok kapnak támogatást, amelyek beilleszkednek a következő mérhető paraméterekbe:**

* népszerűsítik az együttműködést a tanárok és tanárok, illetve a tanárok és diákok között, továbbá a tanárok és a jelzett szakterületek szakértői között, a felnőttek és diákok között;
* olyan kezdeményezések, amelyek tevékenységei felkeltik a diákok érdeklődését egy vagy több tudomány iránt is;
* projektek, amelyek a tananyag vagy tananyagon kívüli szakmai anyag tanítási módszereit megújítják, praktikus, alkalmazott tevékenységeket érintenek, amelyekbe tanárok, szakértők és diákok is részt vesznek;
* új és jól megalapozott kezdeményezések, melyek a közvetlenül és közvetve érintett célcsoportok valós helyzetével összhangban vannak. Ösztönözzük a hosszú távú megoldásokat hozó projekteket, amelyek a tudományok oktatásában/tanulásában az interdiszciplináris és innovatív együttműködést segítik.
* projektek, amelyek a támogatási alap céljához mérhető és releváns eredményeket sorakoztatnak fel az udvarhelyszéki tanárok és V-XII. osztályos diákok számára, továbbá amelyek a támogatás után is folytathatók.
* projektek, amelyek a tudomány oktatása terén jelenlévő reális problémákra innovatív megoldásokat kínálnak, avagy a projektötletük megvalósítási módja innovatív.
* projektek, amelyek a megvalósításba több tanárt és szakértőt, továbbá diákot is bevonnak, és figyelnek a projektjük megismételhetőségére/átvehetőségére.

**Támogatható tevékenységekre példák:**

* gyakorlati alkalmazások, kísérletek
* interdiszciplináris oktatási projektek a következő szakterületeken: csillagászat, biológia, kémia, földrajz, földtan, meteorológia, fizika, matematika, informatika, mérnöki tudás, technológia, építészet, mechanika, képzőművészet, zene.
* kézművességgel és művészetekkel kapcsolatos kreatív tevékenységek;
* non-formális oktatási tevékenységek;
* a diákok kutatási tevékenységei a STEAM területén;
* didaktikai eszközök és kísérletek;
* technológia, eszközök, oktatási felszerelések stb. vásárlása;
* megfelelően felszerelt oktatási terek kialakítása gyerekek és fiatalok számára, melyek állandó helyszínként szolgálnak képzések, műhelymunkák szervezésére a STEAM területén;
* események, amelyek a tudomány, a technológia és a művészet oktatását népszerűsítik (vásár, kiállítás, tábor, diákok versenye stb.);
* innovatív oktatási módszerek és eszközök.

A pályázat elkészítésekor vegyék figyelembe, hogy az eszközök, felszerelések, technológia megvásárlása a diákok bevonását kell szolgálja és nem önmagában álló cél. Fontos, hogy a pályázatok diákorientáltak legyenek.

**Nem támogatunk olyan projekteket, amelyek:**

* nem egyeznek a jelen program céljával;
* nem tartalmazzák a jelen pályázati ismertetőben kért információkat;
* már más forrásból támogatásban részesülnek ugyanazon tevékenységekre;
* egyszerű mentorálás jellegű projekteket,
* diszkriminatívak bármilyen szempontból is,
* nehezítik a diákok tapasztalati tanulását,
* kereskedelmi jellegű projekteket.

**Nem elszámolható költségek:**

* mindazon költségek, amelyek szükségességét nem indokolják a pályázatban leírt tevékenységek.
1. **Támogatási feltételek, kifizetési módok**

Minden pályázatnak kötelezően tartalmaznia kell a projekt tevékenységeit és az elért eredményeket **kommunikáló, népszerűsítő tevékenységeket**. Minden kommunikációban megemlítésre kerül a támogatási program neve, a támogatók és a Közösségi Alapítvány neve.

A projektek **2021. november 22. és 2022. április 22. között**i időszakban kell megvalósuljanak.

A támogatott pályázatokat a támogató által kidolgozott elszámolási útmutató és űrlapok segítségével kell elszámolni. A pályázatok megvalósítása monitorizálva lesz, értve ez alatt a helyszíni látogatásokat is.

Egy pályázat **adminisztratív költség**ei nem haladhatják meg az igényelt támogatás **15%**-át.

Eszközök és felszerelések beszerzése, továbbá szolgáltatások igénybevétele esetén amennyiben ezek egységértéke meghaladja a 2.000 lejt, a pályázónak legalább 2 árajánlatot kell mellékelnie a pályázathoz.

Ha a projekt más forrásokból is támogatásban részesül, a pályázónak részletes információkkal kell szolgálnia arra vonatkozóan, hogy melyek a jelen támogatásból fedezett költségek, és melyek a más forrásokból fedezett költségek, megelőzve ezáltal a dupla támogatást.

A támogatás két részletben kerül majd kifizetésre a következőképpen:

* az első részlet, a megítélt támogatás 90%-át a támogatási szerződés aláírását követő 10 napon belül banki átutalással folyósítjuk.
* a második és egyben utolsó részletet, a megítélt támogatás 10%-át, a projektvezető által benyújtott záró elszámolás elfogadását követő 10 napon belül, szintén banki átutalással folyósítjuk.

A nyertes pályázatok listáját legkésőbb november 16-án hozzuk nyilvánosságra.

A pályázatok értékelésével kapcsolatban nem fogadunk el fellebbezéseket.

**A Heuréka Alap keretében eddig támogatott projektek megtekinthetők itt:** <https://odorhei.stiintescu.ro/tamogatott-projektek/?lang=hu>

**Támogatott projektek** más városok Heuréka (Științescu) programja keretében: <https://stiintescu.ro/>

**Kapcsolattartó személy:**

Nagy-Molnár Tamara, programvezető

0740-207-710

E-mail: tamara@szka.org

**Sikeres pályázást kívánunk!**